Decizia administrației din Amsterdam este aceea de a-și arăta sprijinul fără echivoc față de persoanele trans, non-binare și intersexuale, în condițiile în care Parlamentul a suspendat dezbaterile privind legea transsexualității, notează The Mayor, citat de Rador.
Astfel, până la adoptarea acesteia, legii, locuitorii orașului vor putea să-și schimbe gratuit genul în certificatul de naștere și în Registrul de bază al persoanelor (BRP – Basic Registration of Persons).
Autoritățile din Amsterdam au declarat că luarea acestei măsuri este importantă deoarece a avea un act de identitate care să reflecte identitatea ta este esențial pentru protejarea drepturilor egale și a sentimentului de incluziune în societatea modernă.
Orașul promite să ramburseze costurile suportate de locuitorii care au decis să își schimbe sexul în certificatele de naștere și în BRP. Acest lucru este valabil atât pentru schimbarea din „bărbat” în „femeie”, cât și pentru schimbarea din „femeie” în „bărbat”.
Mai mult, administrația locală va rambursa (parțial) și costurile unui nou pașaport, carte de identitate sau permis de conducere. Solicitarea de a avea un ‘X’ ca gen în pașaport pentru persoanele non-binare necesită parcurgerea unui proces.
Valoarea compensației nu poate fi mai mare de 550 de euro de persoană, inclusiv costurile pentru noi fotografii de pașaport, declarații de experți și evaluări juridice. Singurele condiții sunt ca solicitantul să aibă cel puțin 16 ani și să aibă domiciliu în Amsterdam.